Η επίδραση του μεταγραφικού προσαρμοστή ADA2b στην έκφραση γονιδίων της βιοσύνθεσης και σηματοδότησης των γιββερελλινών κατά τον βιολογικό κύκλο του Arabidopsis thaliana
Creators: name: Καρρόκη, Ελένη Βασιλείου
Publisher: name: Aristotle University of Thessaloniki
Year: 2024
Subjects: Γιββερελλίνες
Σύμπλοκο SAGA
Μεταγραφικός Προσαρμοστής ADA2b
Gibberlins
SAGA complex
Transcriptional Adaptor ADA2b

description: Η ακετυλίωση των ιστονών αποτελεί μια δυναμική μετα-μεταφραστική τροποποίηση, η οποία πραγματώνεται μέσω των ακετυλοτρανσφερασών των ιστονών (histone acetyltransferases, HATs). Η επικράτεια ακετυλίωσης των ιστονών HAT είναι μια από τις 4 κατηγορίες δομών που σχηματίζουν το πολυπρωτεϊνικό σύμπλοκο SAGA, το οποίο συναντάται στο φυτό Arabidopsis thaliana και διαθέτει δράση ακετυλοτρανσφεράσης ιστονών, συγκεκριμένα μέσω των υπομονάδων GCN5 και ADA2b, όπου η δεύτερη ενισχύει τη δράση της πρώτης. Οι γιββερελλίνες (gibberellins, GAs) είναι φυτικές ορμόνες, των οποίων η δομή αφορά τετρακυκλικά διτερπενικά οξέα και είναι υπεύθυνες για ρυθμιστικές λειτουργίες κατά την ανάπτυξη του φυτού, όπως είναι η επιμήκυνση του βλαστού, η ανάπτυξη των φύλλων, η επαγωγή της άνθισης και η επιμήκυνση της ρίζας. Τα ένζυμα GA20ox και GA3ox οδηγούν στη βιοσύνθεση βιοενεργών μορφών GA. Οι βιοδραστικές GAs επάγουν την πρωτεόλυση των καταστολέων τους, των συντηρημένων πρωτεϊνών DELLA. Το γονίδιο RGA ανήκει σε αυτή τη κατηγορία, κωδικοποιώντας μια DELLA πρωτεΐνη, ενώ τα γονίδια GID1C και GID1A κωδικοποιούν λειτουργικούς υποδοχείς, οι οποίοι συνδέονται με τις DELLA πρωτεΐνες. Tο μετάλλαγμα ada2b-1 στο Arabidopsis, εμφανίζει νάνο φαινότυπο και σχετίζεται με αναπτυξιακές ανωμαλίες σε πολλά όργανα του φυτού. Στην παρούσα έρευνα μελετήθηκε πως ο μεταγραφικός προσαρμοστής ADA2b επηρεάζει την έκφραση γονιδίων που σχετίζονται με τα βιοσυνθετικά μονοπάτια και τον καταβολισμό των γιββερελλινών. Αυτό πραγματοποιήθηκε μέσω διαγονιδιακών σειρών, όπου τα γονίδια βιοσύνθεσης και σηματοδότησης των GA βρίσκονταν σε σύντηξη με το γονίδιο αναφοράς GUS και η έκφραση τους μελετήθηκε και παρατηρήθηκε στον άγριο τύπο και στο μετάλλαγμα ada2b-1, στα διάφορα στάδια ανάπτυξης του A. thaliana κατά το βιολογικό του κύκλο.
description: Histone acetylation is a dynamic post-translational modification mediated by histone acetyltransferase (HAT) enzymes. HATm is one of the four classes of structures that form the polyprotein complex SAGA. SAGA is located in the plant Arabidopsis thaliana and possesses histone acetyltransferase activity, specifically through its subunits GCN5 and ADA2b, where the latter enhances the activity of the former. Gibberellins (GAs) are plant hormones, whose structure involves tetracyclic diterpene acids and are responsible for regulatory functions during plant development, such as shoot elongation, leaf development, flowering induction and root elongation. GA20ox and GA3ox are enzymes that lead to bioactive GA biosynthesis. Bioactive GΑs induce proteolysis of their repressors, the conserved DELLA proteins. DELLAs are nuclear transcriptional regulators, and they function as plant growth inhibitors. The RGA gene belongs to this category by encoding a DELLA protein, while the GID1C and GID1A genes encode functional receptors, which bind to DELLA proteins. Regarding the ada2b-1 mutant in Arabidopsis, it has shown a dwarf phenotype, while it is associated with developmental side effects in several plant organs. In this research, the aim is to observe how the transcriptional adapter ADA2b affects the expression of genes, related to the biosynthetic pathways and the catabolism of gibberellins. This was implemented through transgenic arrays, where the GA biosynthesis and signaling genes were fused to the GUS reporter gene and their expression was studied and observed in the wild type and the ada2b-1 mutant, at different developmental stages of A. thaliana, during its biological cycle.